Дом здравља Алексинац

ИЗВЕШТАЈ ДИРЕКТОРУ ДОМА ЗДРАВЉА

* УЧЕШЋЕ ДОКТОРА МЕДИЦИНЕ И МЕДИЦИНСКИХ СЕСТАРА АЛЕКСИНАЦ СА XI, И X КОНГРЕСА НАЦИОНАЛНЕ АСОЦИЈАЦИЈЕ УДРУЖЕЊА ЗДРАВСТВЕНИХ РАДНИКА СРБИЈЕ СА МЕЂУНАРОДНИМ УЧЕШЋЕМ
* АКТИВНО УЧЕЋЕ МЕДИЦИНСКИХ СЕСТАРА ДОМА ЗДРАВЉА АЛЕКСИНАЦ НА VI СИМПОЗИЈУМ НАУЗРС
* УДРУЖЕЊЕ МЕДИЦИНСКИХ СЕСТАРА ЈЕ НА СВОЈ ДАН ДОДЕЛИЛО НАГРАДЕ, МЕДИЦИНСКИМ СЕСТРАМА ЗА АКТИВНО УЧЕШЋЕ У ПРОГРАМУ КОНТИНУИРАНЕ МЕД.ЕДУКАЦИЈЕ, МЕЂУ НАГРАЂЕНИМ МЕДИЦИНСКИМ СЕСТРАМА СУ И МЕД.СЕСТРЕ ДОМА ЗДРАВЉА АЛЕКСИНАЦ

План континуиране медицинске едукације МСЗТ за 2018.годину, урађен је у складу са правилником о ближим условима за издавање, обнављање или одузимање лиценце члановима комора здраствених радника („Сл.гласник РС“, бр.11972007, 23/2009, 40/2010 и 102/2015) и Правилником о ближим условима за спровођење континуиране едукације за здравствене раднике и здравствене сараднике (Сл.гласник РС, број 2/2011 и 23/2016).

Планом активности у процесу континуиране едукације обухваћен је и Програм рада Националеног удружења здравствених радика Србије.

 НАУЗРС је добровољна , невладина, недобитна, струковна организација са статусом Савеза удружења, организована ради остваривања циљева у области промовисања медицинске струке и науке и едукације свих профила здравствених радника, делује у области струковног организовања свих профила здравствених радника и сарадника Србије.

1.

Национална асоцијација удружења здравствених радника Србије организовала је XI Конгрес са међународним учешћем у периоду од 03. до 07. октобра 2018. године, у хотелу „ZEPTER“ у Врњачкој бањи. Рад на Конгресу је био реализован са много сати пленарног рада, округлих столова, акредитованих предавача, и преко 50 стручних саопштења и постер презентација. Акредитациони број XI конгреса НАУЗРС-а је Д-1-372/18. Акредитован за лекаре, стоматологе, фармацеуте, медицинске сестре и здравствене техничаре.

 Међу активним учесницима на конгресу били су и предавачи из Дома здравља Алексинац, струковна медицинска сестра Александра Стоилковић, др Маша Милчић, специјалиста опште медицине, медицинска сестра Јелена Симоновић, медицинска сестра Марија Богдановић, медицинска сестра Маја Јевтић и стоматолошка сестра Марија Марјановић.

Смс Александра Стоилковић је председник педијатријске секције и имала је стручно саопштење на тему „*Приказ улоге здравтвеног радника у здравствено васпитном раду, који се односи на обавезну имунизацију деце ММR вакцине*“.

Др Маша Милчић је имала едукативни рад на ендокринолошкој секцији на тему „*Индивидуални приступ лечења дијабетеса*“.

Остала стручна саопштења:

* Јелена Симоновић – „*Свет без боја*“
* Марија Богдановић – „*Ујед и вађење крпеља код деце - улога медицинске сестре*“
* Маја Јевтић – „*Респираторне дечије заразне болести*“
* Марија Марјановић – „*Постављање жичано - композитног сплинта код трауматских луксација зуба*“

Поред активног учешћа предавача, у организацији Дома здравља Алексинац, а на захтев учесника, Конгрес су посетили и пасивним учешћем доктори медицине и медицинске сестре Дома здравља Алексинац

 2.

Медицинске сестре Дома здравља Алексинац, су активним учешћем узеле места предавача на X Конгресу НАУЗРС, одржаном маја у Врњачкој бањи, следећим темама:

* Смс Александра Стоилковић је председник педијатријске секције и имала је акредитован рад на тему:“ Гојазност код деце и адолесцената на територији општине Алексинац“.
* Медицинска сестра Јелена Симоновић, на секцији друштва фармацеута, темом „ Одређивање нивоа глукозе у крви.

Поред активног учешћа предавача, у организацији Дома здравља Алексинац, а на захтев учесника, Конгрес су посетили и пасивним учешћем доктори медицине и медицинске сестре Дома здравља Алексинац

3.

* Главна сестра Дома здравља је учествовала на VI Симпозијуму, као акредитован предавч на педијатријској секцији са темом: „Улога здравствених радника у препознавању и окривању злостављања и занемаривања деце“. Одржаног 14.9.2018.године у Соко бањи.

 4.

Поводом дана медицинских сестара, Удружење здравствених радника Ниш је 11.05.2018.године организовало свечану академију у својим просторијима. Скупу су присуствовали здравствени радници и здравствени сарадници свих профила, чланови УЗР Ниш. Додељене су награде и признања заслужним медицинским сестрама и здравственим техничарима за претходну годину, као активним учесницима у спровођењу континуиране едукације.

* Међу добитницима су биле и сестре наше установе, па је тако главна сестра Дома здравља за своје ангажовање и успешан рад као председник педијатријске секције и предавач НАУЗРС-а награђена Златном вилом. Захвалницу за активно учешће су понеле и медицинске сестре: Маја Јевтић, Марија Богдановић, Лидија Митровић и Велиборка Пешић Милић које су писале и презентовале своја стручна саопштења на Конгресима НАУЗРС-а.

У Алексинцу, Извештај подноси:

08.10.2018. године руководиоц КМЕ МСЗТ

 Јелена Симоновић



